Babelscape/SREDFM huggingface dataset:
Δαρείος Β΄ της Περσίας

Ο Δαρείος Β΄ της Περσίας (445 π.Χ. – 404 π.Χ.) ήταν βασιλιάς της Πρώτης Περσικής αυτοκρατορίας.

Γεννήθηκε το 445 π.Χ. και ήταν γιος του Αρταξέρξη Α΄ του Μακρόχειρα και μιας παλλακίδας με το όνομα Στατείρα. Το 424 π.Χ., όταν πέθανε ο πατέρας του, εξορίστηκε από τον μεγαλύτερο αδελφό του και βασιλιά Ξέρξη Β΄. Μετά από λίγες ημέρες ο Ξέρξης Β΄ έβαλε συμβασιλιά τον άλλο αδελφό του Σογδιανό. Τον επόμενο χρόνο (423 π.Χ.) ο Ξέρξης Β΄ δολοφονήθηκε από τον δεύτερο αδελφό του Σογδιανό. Τότε ο Δαρείος Β΄ καταφέρνει να αποδράσει και σκοτώνει τον αδελφό του Σογδιανό. Στην εξορία παντρεύτηκε την ετεροθαλή του αδελφή Παρυσάτιδα Α΄, με την οποία απέκτησε τον μεγαλύτερο γιο τους Αρσάκη (Αρταξέρξη Β΄). Το 423, την εποχή που ο Δαρείος Β΄ και η Παρυσάτις ήταν βασιλείς της Περσίας, γεννήθηκε ο γιος του Κύρος ο νεότερος. Το 415 κατά τη διάρκεια του Πελοποννησιακού Πολέμου, έστειλε στους Σπαρτιάτες 5.000 στρατιώτες Μήδους· το 407 π.Χ. έβαλε τον γιο του Κύρο ως σατράπη της Βαβυλώνας. Το 405 π.Χ. έστειλε 300 καράβια πάλι στους Σπαρτιάτες, λίγο μετά από το τέλος του Πελοποννησιακού Πολέμου (431–404) πέθανε σε ηλικία 41 ετών.
Χαβρίας

Ο Χαβρίας ήταν Αθηναίος στρατηγός του 4ου π.Χ. αιώνα. Διαδέχθηκε τον Ιφικράτη ως αρχηγός των αθηναϊκών δυνάμεων, στα τέλη του Κορινθιακού πολέμου, ενώ υπήρξε από τους πρωτεργάτες της Β΄Αθηναϊκής Συμμαχίας.

Το 388 π.Χ. ανέλαβε διοικητής του στόλου που έπλευσε προς βοήθεια του Ευαγόρα κατά των Περσών. Ωστόσο, στο δρόμο για την Κύπρο, σταμάτησε στην Αίγινα, όπου και νίκησε τις σπαρτιατικές δυνάμεις. Μάλιστα στη μάχη σκοτώθηκε και ο ίδιος ο αρχηγός των Σπαρτιατών, Γοργώπας. Το 378 π.Χ., όταν η Αθήνα συμμάχησε με τη Θήβα κατά της Σπάρτης, ο Χαβρίας νίκησε τον Αγησίλαο Β' κοντά στη Θήβα. Το 376 θα νικήσει και το σπαρτιατικό στόλο στη Νάξο.

Όμως το 369 π.Χ., η Αθήνα άλλαξε στρατόπεδο, συμμαχώντας με τη Σπάρτη κατά της Θήβας. Έτσι, ορίστηκε αρχιστράτηγος των Αθηναίων, των Λακεδαιμόνιων, των Κορινθίων, των Μεγαρέων και των άλλων συμμάχων στη μάχη κοντά στην Κόρινθο, όπου και νίκησε τις δυνάμεις του Επαμεινώνδα.

Το 366 π.Χ., αυτός και ο επώνυμος άρχοντας Καλλίστρατος κατηγορήθηκαν για προδοσία, όταν συμβούλεψαν την πόλη του Ωρωπού να παραδοθεί στους Θηβαίους. Ωστόσο αθωώθηκε και δέχτηκε τη θέση στρατιωτικού υπό τις εντολές του Φαραώ της Αιγύπτου, Τέως, ο οποίος υπερασπιζόταν το βασίλειο από την περσική εισβολή. To 357 ξέσπασε ο Συμμαχικός Πόλεμος και ο Χαβρίας, μαζί το στρατηγό Χάρη ανέλαβε την αρχηγία του αθηναϊκού στόλου. Έχασε τη ζωή του σε μια επίθεση στο νησί του Χίου, το 356.
Κάρολος, Πρίγκιπας της Ουαλίας

Ο Κάρολος, Πρίγκιπας της Ουαλίας, (αγγλικά: "Charles, Prince of Wales", γεννημένος στις 14 Νοεμβρίου 1948) είναι ο μεγαλύτερος γιος της Βασίλισσας Ελισάβετ Β΄ και του Πρίγκιπα Φίλιππου του Ηνωμένου Βασιλείου. Αποτελεί τον κληρονομικό διάδοχο του βρετανικού θρόνου και ως ο πρωτότοκος κατέχει τον τίτλο ευγενείας του Δούκα της Κορνουάλης. Επίσης, είναι ο διάδοχος στη θέση του Ανώτατου Κυβερνήτη της Εκκλησίας της Αγγλίας.
Ο Κάρολος γεννήθηκε στο Παλάτι του Μπάκιγχαμ και ήταν το πρώτο εγγόνι του Βασιλιά Γεωργίου ΣΤ΄ και της Βασίλισσας Ελισάβετ. Μαθήτευσε στα σχολεία Τσιμ και Γκόρντονστουν, στα οποία και ο πατέρας του, Πρίγκιπας Φίλιππος, Δούκας του Εδιμβούργου, είχε βρεθεί ως παιδί, καθώς και στο σχολείο Τζιλόνγκ Γκράμαρ της Βικτώριας στην Αυστραλία. Αφού απέκτησε πτυχίο από το Πανεπιστήμιο του Κέιμπριτζ, ο Κάρολος υπηρέτησε στη Βασιλική Πολεμική Αεροπορία και το Βασιλικό Ναυτικό, από το 1971 έως το 1976. Το 1981, παντρεύτηκε την Λαίδη Νταϊάνα Σπένσερ, με την οποία απέκτησε δύο γιους: τον Πρίγκιπα Ουίλιαμ (1982) και τον Πρίγκιπα Χάρι (1984). Το 1996, το ζευγάρι πήρε διαζύγιο μετά από γνωστές εξωσυζυγικές σχέσεις αμφοτέρων. Την επόμενη χρονιά, η Νταϊάνα σκοτώθηκε σε αυτοκινητιστικό στο Παρίσι. Το 2005, ο Κάρολος παντρεύτηκε τη μακροχρόνια σύντροφό του, Καμίλα Πάρκερ Μπόουλς.

Ως Πρίγκιπας της Ουαλίας, ο Κάρολος αναλαμβάνει επίσημα καθήκοντα για λογαριασμό της Βασίλισσας, τόσο στο Ηνωμένο Βασίλειο όσο και στα υπόλοιπα βασίλεια της Κοινοπολιτείας. Το 1976 ίδρυσε το «Ίδρυμα του Πρίγκιπα», ενώ χρηματοδοτεί τις «Φιλανθρωπικές Οργανώσεις του Πρίγκιπα» και είναι προστάτης, πρόεδρος και μέλος περισσότερων από 400 φιλανθρωπικών οργανώσεων και οργανισμών. Ως περιβαλλοντολόγος, προωθεί τη βιολογική γεωργία και την προστασία του περιβάλλοντος, κερδίζοντας βραβεία και αναγνώριση από διάφορες περιβαλλοντικές ομάδες. Η υποστήριξή του στην εναλλακτική ιατρική, συμπεριλαμβανομένης της ομοιοπαθητικής, έχει επικριθεί από ορισμένα μέλη της ιατρικής κοινότητας, ενώ οι απόψεις του για τον ρόλο της αρχιτεκτονικής στην κοινωνία και τη διατήρηση των ιστορικών κτηρίων έχουν λάβει μεγάλης προσοχής από Βρετανούς αρχιτέκτονες και πολιτικούς μηχανικούς. Από το 1993 εργάζεται πάνω στη δημιουργία του Πάουντμπερι, μιας πειραματικής πόλης βασισμένης στις μελέτες του. Είναι επίσης συγγραφέας, εικονογράφος και αφηγητής πολλών βιβλίων.
Μπίλι Κίντμαν

Ο Πίτερ Άλαν Γκράνερ, Jr. (γεννημένος στις 11 Μαΐου 1974) είναι ένας Αμερικανός επαγγελματίας παλαιστής, εκπαιδευτής παλαιστών και παραγωγός επαγγελματικής πάλης, περισσότερο γνωστός με το ψευδώνυμο Μπίλι Κίντμαν. Αυτή την περίοδο είναι εκπαιδευτής και παραγωγός στην εταιρεία πάλης WWE.
Αληθινή πολυτέλεια

Αληθινή πολυτέλεια (πρωτότυπος τίτλος: "Grey Gardens") είναι ο τίτλος Αμερικανικής τηλεταινίας του καναλιού HBO παραγωγής 2009.

Η ταινία αφορά τη ζωή της Ίντιθ Μπουβιέρ Μπιλ/«Μικρής Ίντι», την οποία υποδύεται η Ντρου Μπάριμορ, και της μητέρας της, Ίντιθ Ίγουϊνγκ Μπουβιέρ/«Μεγάλης Ίντι», την οποία υποδύεται η Τζέσικα Λανγκ. Το υπόλοιπο καστ ηθοποιών περιλαμβάνει την Τζιν Τρίπλχορν ως Ζακλίν Μπουβιέ Κένεντι Ωνάση (η πρώτη ξαδέρφη της Μικρής Ίντι) και τον Κεν Χάουαρντ ως Φίλαν Μπιλ (ο πατέρας της Μικρής Ίντι). Τη σκηνοθεσία της ταινίας ανέλαβε ο Μάικλ Σούκσυ και το σενάριο ο Σούκσυ και η Πατρίσια Ρόζεμα. Η ταινία επικεντρώνεται σε διάφορα γεγονότα της ζωής της Μικρής Ίντι από όταν η ίδια ήταν νεαρή ντεμπιτάντ το 1936 και μετακόμισε με τη μητέρα της στο κτήμα Grey Gardens μέχρι τα γυρίσματα και την πρεμιέρα του αληθινού ντοκυμαντέρ του 1975, "Grey Gardens".

Τα γυρίσματα της τηλεταινίας του ΗΒΟ ξεκίνησαν στις 22 Οκτωβρίου 2007 στο Τορόντο. Προβλήθηκε για πρώτη φορά στο HBO στις 18 Απριλίου 2009.

Η τηλεταινία κέρδισε το Βραβείο Καλύτερης Τηλεταινίας της Ένωσης Κριτικών Τηλεόρασης για το 2009. Ακόμη, ήταν προτεινόμενη για 17 Βραβεία Έμμυ, κερδίζοντας τελικά στις κατηγορίες Καλύτερης Τηλεταινίας, Α' Γυναικείου Ρόλου (Λανγκ) και Β' Ανδρικού Ρόλου (Χάουαρντ). Ήταν προτεινόμενη για 3 Χρυσές Σφαίρες, κερδίζοντας στις κατηγορίες Καλύτερης Ηθοποιού σε Μίνι Σειρά ή Τηλεταινία και Καλύτερης Ηθοποιού σε Μίνι Σειρά ή Τηλεταινία (Μπάριμορ). Η Λανγκ ήταν υποψήφια στην ίδια κατηγορία, αλλά έχασε από την Μπάριμορ.
Ραούλ Μεϊρέλες

Ο Ραούλ Μεϊρέλες (πορτογαλικά: "Raul José Trindade Meireles", 17 Μαρτίου 1983) είναι Πορτογάλος διεθνής ποδοσφαιριστής.

Αγωνίστηκε, μεταξύ άλλων, και στη Φενερμπαχτσέ καθώς και στην Εθνική Πορτογαλίας.



Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Τσέλσι ΦΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές παγκοσμίου κυπέλλου 2010
Κατηγορία:Ποδοσφαιριστές ευρωπαϊκού πρωταθλήματος 2012
Κατηγορία:Ποδοσφαιριστές ευρωπαϊκού πρωταθλήματος 2008
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φενερμπαχτσέ
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΚΝ Άβες
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας ανδρών U21
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Σεγκούντα Λίγκα
Game of Thrones

Το Game of Thrones (Παιχνίδι των Θρόνων) είναι μία αμερικανική δραματική σειρά "επικής" φαντασίας, η οποία βασίζεται στη σειρά βιβλίων "Το Τραγούδι της Φωτιάς και του Πάγου". Η προβολή της άρχισε στις 17 Απριλίου 2011 και τελείωσε στις 19 Μαίου του 2019. Η σειρά έχει προσελκύσει ρεκόρ τηλεθεατών στο HBO και έχει αναπτύξει μια εξαιρετικά ευρεία και ενεργή διεθνή βάση οπαδών. Έχει λάβει καθολική αναγνώριση από τους κριτικούς, ιδιαίτερα για τις ερμηνείες των ηθοποιών, τους πολύπλοκους χαρακτήρες, την ιστορία και την έκταση της παραγωγής της, και τους τρόπους με τους οποίους ανατρέπει τα κλισέ του είδους της φαντασίας, αν και κάποιοι έχουν επικρίνει την συχνή χρήση του γυμνού, της σωματικής και σεξουαλικής βίας. Η σειρά είναι γνωστή για την περίπλοκη ιστορία της η οποία δεν ακολουθεί έναν πρωταγωνιστή, καθώς και για το ότι δεν είναι προβλέψιμη. Οι δημιουργοί, παραγωγοί και κύριοι σεναριογράφοι της σειράς είναι οι David Benioff και D. B. Weiss, και οι πρώτοι πέντε κύκλοι είναι προσαρμογές των βιβλίων του Τζωρτζ Ρ. Ρ. Μάρτιν. 
Το περιοδικό "Time" χαρακτήρισε το Game of Thrones ως την δημοφιλέστερη σειρά του κόσμου, ενώ το BBC News έγραψε ότι το πάθος και η αφοσίωση των οπαδών της δημιούργησε ένα φαινόμενο που δεν συγκρίνεται με οποιαδήποτε άλλο δημοφιλές τηλεοπτικό προϊόν. Συνολικά έχει κερδίσει 372 βραβεία από τις 595 υποψηφιότητες που έχει λάβει, ανάμεσα τους και 59 Βραβεία Έμμυ, τα περισσότερα από κάθε άλλη τηλεοπτική σειρά. Από την 7η σεζόν και έπειτα οι πέντε βασικοί πρωταγωνιστές της σειράς αποτελούν τους πιο ακριβοπληρωμένους ηθοποιούς στην ιστορία της τηλεόρασης. 

Oι πρώτοι πέντε κύκλοι ήταν προσαρμογές των βιβλίων της σειράς "Το Τραγούδι της Φωτιάς και του Πάγου", όμως με τον έκτο κύκλο, η σειρά είχε φτάσει πιο μακριά στην ιστορία απ'ότι τα βιβλία (τα οποία δεν είχαν ολοκληρωθεί), και οπότε σταμάτησε να βασίζεται στα βιβλία. Ο 7ος κύκλος προβλήθηκε στις 16 Ιουλίου του 2017 και περιελάμβανε 7 επεισόδια. Η σειρά ολοκληρώθηκε με τον 8ο κύκλο, ο οποίος περιλαμβάνει 6 επεισόδια, και ο οποίος έκανε πρεμιέρα στις 14 Απριλίου του 2019.
Τζόι Μέρκιουρι

thumb|right|Ο Τζόι Μέρκιουρι το 2015
Ο Άνταμ Μπερτς γεννήθηκε στις 18 Ιουλίου 1979 και είναι Αμερικάνος επαγγελματίας παλαιστής. Στα ρινγκ είναι γνωστός ως "Τζόι Μάθιους" και περισσότερο γνωστός ως "Τζόι Μέρκιουρι". Αυτή τη περίοδο εργάζεται ως προπονητής στη θυγατρική εταιρεία του WWE, το Florida Championship Wrestling.
Τόνι Γκαρέα

Ο Άντονι Γκαρσία (γεννημένος στις 20 Σεπτεμβρίου 1946) είναι ένας Νεοζηλανδός πρώην επαγγελματίας παλαιστής, περισσότερο γνωστός με το ψευδώνυμο "Τόνι Γκαρέα".
Catastroika

Ως Catastroika εννοείται ντοκιμαντέρ του 2012 των Κατερίνας Κιτίδη και Άρη Χατζηστεφάνου. Όπως αναφέρουν οι δημιουργοί στις αρχές του 1989 ο Γάλλος ακαδημαϊκός Ζακ Ρουπνίκ έγραψε μια έκθεση για την πορεία των οικονομικών μεταρρυθμίσεων στη Σοβιετική Ένωση του Μιχαήλ Γκορμπατσόφ. Και ο όρος που σκαρφίστηκε ήταν "Καταστρόικα".

Το ντοκιμαντέρ διανεμήθηκε υπό την άδεια Creative Commons BY-SA 3.0 license από τις 26 Απριλίου 2012, και οι παραγωγοί αναφέρεται ότι δεν ενδιαφέρονται για οποιουδήποτε είδους εμπορική εκμετάλλευση του εγχειρήματος. Το ντοκιμαντέρ είναι διαθέσιμο στην Ελληνική και Αγγλική και με υπότιτλους σε γαλλικά, γερμανικά και ισπανικά.

Στο ντοκιμαντέρ ο Σλάβοϊ Ζίζεκ, η Ναόμι Κλάιν, ο Λούις Σεπούλβεδα, ο Κεν Λόουτς και ο Γκρεγκ Πάλαστ μιλούν για την πολιτική του μνημονίου, την ελληνική κυβέρνηση, αλλά και την επίθεση εναντίον της Δημοκρατίας στην Ευρώπη μετά το ξέσπασμα της οικονομικής κρίσης. Ακαδημαϊκοί όπως ο Ντάνι Ρόντρικ, ο Άλεξ Καλίνικος, ο Μπεν Φάιν, ο Κώστας Δουζίνας, ο Ντιν Μπέικερ, ο Γιώργος Κατρούγκαλος και ο Σπύρος Μαρκέτος περιγράφουν άγνωστες πτυχές των ιδιωτικοποιήσεων στην Ελλάδα και στο εξωτερικό.
Σιδέρης Τασιάδης

Ο Σιδέρης Τασιάδης (γερμανικά: "Sideris Tasiadis"), γεννημένος στις 7 Μαΐου 1990 στο Άουγκσμπουργκ της Δυτικής Γερμανίας, είναι Γερμανός ελληνικής καταγωγής αθλητής του κανόε καγιάκ.
Είναι

Ο [[Σφαίρος (φιλοσοφία)|Σφαίρος]] του [[Παρμενίδης|Παρμενίδη]], τέλεια συμμετρικός, παντοτινός και αμετάβλητος, αντιπροσωπεύει τη μοναδική [[αλήθεια]] της ύπαρξης σε απόλυτο επίπεδο.<br>Οτιδήποτε άλλο δεν υπάρχει αληθινά.
Το είναι αντικατοπτρίζει αυτό που υπάρχει. Προκύπτει από το ρήμα «ειμί» (είμαι, λατ. "esse") και είναι φιλοσοφική έννοια, η οποία εκφράζει και εμπεριέχει όλες τις έννοιες της ύπαρξης, του προγεγραμμένου, του συνόλου, και της ανώτατης θεότητας. Το ον είναι κάθε τι αντικείμενο ή γεγονός. Εκφράζει επίσης την ανώτατη θεότητα, την οικουμένη, το αιώνιο, αέναο, την ουσία, και το σύμπαν ολόκληρο. 

Είναι βασικός όρος της δυτικής φιλοσοφίας που χρησιμοποιείται είτε ως ρήμα που συνοδεύει υποκείμενο και αποδίδει «ουσία» (ο τάδε είναι τέτοιος), είτε απόλυτα, περιέχοντας την έννοια του υποκειμένου και δηλώνοντας υπόσταση. Ο φιλόσοφος που ανέπτυξε τη διδασκαλία του «είναι», ο Παρμενίδης, αντιτάχθηκε στη φιλοσοφία του «γίγνεσθαι» του Ηράκλειτου. Στην ανατολική φιλοσοφία εμφανίζεται επίσης το απόλυτο «είναι», για παράδειγμα στο Βράχμαν του Ινδουισμού, αλλά και η αντίθετη έννοια, της μεταβολής, στο «Γιν-Γιανγκ» του Ταοϊσμού το οποίο ομοιάζει με το «γίγνεσθαι» του Ηράκλειτου.
Μικρή Σόφια

Το προσωνύμιο Μικρή Σόφια ή σπανιότερα Δεύτερη Σόφια ("Βουλγαρικά:" Малка София, "προφέρεται «Μάλκα Σόφια»") χρησιμοποιήθηκε για να περιγράψει σλαβόφωνα χωριά της ιστορικής περιοχής της Μακεδονίας στα τέλη του 19ου με αρχές του 20ού αιώνα. Οι οικισμοί αυτοί σήμερα είναι εκτός των συνόρων του σύγχρονου βουλγαρικού κράτους.
Μποταφόγκο ντε Φουτεμπόλ ε Ρεγκάτας

Η Μποταφόγκο ντε Φουτεμπόλ ε Ρεγκάτας (πορτογαλικά: "Botafogo de Futebol e Regatas"), γνωστή απλά ως "Μποταφόγκο" και με τον χαρακτηρισμό «Μοναχικό Άστρο» (Estrela Solitária), είναι βραζιλιάνικος αθλητικός σύλλογος με έδρα το Μποταφόγκο, μιας γειτονιάς του Ρίο ντε Τζανέιρο της Βραζιλίας, περισσότερο γνωστή για το ποδοσφαιρικό της τμήμα. Αγωνίζεται στο στάδιο Νίλτον Σάντος του Ρίο.
Γρηγόρης Χαραλαμπίδης

Ο Γρηγόρης Χαραλαμπίδης (γεν. Δράμα, 1958), είναι παλιός διεθνής ποδοσφαιριστής που αγωνιζόταν στη θέση του επιθετικού και ήταν γνωστός για τις δυνατές κεφαλιές του.
Οροπέδιο Λασιθίου

Το Οροπέδιο Λασιθίου (επίσης Οροπέδιον Λασιθίου) είναι δήμος και ήταν Επαρχία αλλά και μια γραφική πεδιάδα που περικλείεται από βουνά. Βρίσκεται στο νομό Λασιθίου περίπου 70χμ ανατολικά του Ηρακλείου.

Το οροπέδιο είναι γνωστό και για τους γραφικούς πια ανεμόμυλους. Τις δεκαετίες του ’50 και του ’60 το οροπέδιο ήταν ένα από τα πρώτα αιολικά πάρκα της Ευρώπης. Υπήρχαν περίπου 10-13 χιλιάδες ανεμόμυλοι που αντλούσαν τα υπόγεια ύδατα, με τα οποία πότιζαν τις καλλιέργειες τους οι κάτοικοί του.
Σέλβα ντέι Μολίνι

Η Σέλβα ντέι Μολίνι,(ιταλικά: "Selva dei Molini", γερμανικά: "Mühlwald") είναι ιταλικός δήμος με πληθυσμό 1474 κατοίκων στη Βαλ Πουστερία, της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.

Απέχει 95 χιλιόμετρα από τη πόλη του Μπολτσάνο και συνορεύει με τη Βαλ ντι Βίτσε, το Κάμπο Τούρες, το Γκάις, το Κιένες, το Τέρεντο, το Φάλτσες, τη Βάλε Αουρίνα, το Βανντόιες και με τον αυστριακό δήμο του Φίνκενμπεργκ. Ο δήμος βρίσκεται κοντά στην λίμνη του Νέβες και την κοιλάδα Βάλε ντέι Μολίνι, μια κοιλάδα που εκτείνεται από το δημοτικό διαμέρισμα του Κάμπο Τούρες ως το όρος Μέζουλε των Άλπεων. Ο δήμος περιβάλλεται εξ ολοκλήρου από τις κορυφές των Άλπεων, με κορυφές που φτάνουν ως και τα 3.000 μέτρα. Το 99,19% του πληθυσμού ομιλεί γερμανικά, το 0,73% ιταλικά και το 0,07% λαντίνο.
Μετάλλιο Φιλντς

Το Μετάλλιο Φιλντς (αγγλ. "Fields Medal"), επίσημα γνωστό ως Διεθνές Μετάλλιο για Εξαιρετικές Ανακαλύψεις στα Μαθηματικά (αγγλ. "International Medal for Outstanding Discoveries in Mathematics") είναι ένα βραβείο που απονέμεται σε δύο, τρεις ή τέσσερις μαθηματικούς κάτω των 40 ετών σε κάθε διεθνές συνέδριο της Διεθνούς Μαθηματικής Ένωσης (IMU), το οποίο διεξάγεται κάθε τέσσερα χρόνια. Το όνομα του βραβείου είναι προς τιμήν του Καναδού μαθηματικού Τζον Τσαρλς Φιλντς, ο οποίος εγκαινίασε το βραβείο, σχεδίασε το μετάλλιο και ανέλαβε την κάλυψη του χρηματικού ποσού που συνόδευε το βραβείο. 

Το Μετάλλιο Φιλντς θεωρείται από πολλούς ως η σπουδαιότερη διάκριση που μπορεί να λάβει ένας μαθηματικός. Συνοδεύεται με το χρηματικό ποσό των 15.000 δολαρίων Καναδά. Το βραβείο απονεμήθηκε για πρώτη φορά το 1936 στον Φινλανδό μαθηματικό Λαρς Άλφορς και στον Αμερικανό μαθηματικό Τζέσε Ντάγκλας και απονέμεται κάθε τέσσερα χρόνια από το 1936. Στόχος του βραβείου είναι να δώσει διεθνής αναγνώριση και υποστήριξη σε νέους μαθηματικούς που έκαναν σημαντικές συνεισφορές στον χώρο των μαθηματικών. Έχει χαρακτηριστεί από πολλούς ως το «Βραβείο Νόμπελ των Μαθηματικών».
Δυτική Ασία

Δυτική Ασία καλείται η δυτική υποπεριοχή της ασιατικής ηπείρου. Ωστόσο ο όρος χρησιμοποιείται σπανίως και στην θέση του χρησιμοποιείται κυρίως ο όρος "Μέση Ανατολή" (ή Εγγύς Ανατολή) παρότι περιλαμβάνει και ορισμένες περιοχές που δεν ανήκουν στην Ασία κυρίως την Αίγυπτο (που θα εντασσόταν ως τμήμα της Βόρειας Αφρικής). Ο όρος χρησιμοποιείται ρεαλιστικά και δεν έχει «σωστό» ή γενικά συμφωνημένο ορισμό. Το National Geographic Society καθώς και το Maddison's The World Economy: Historical Statistics (2003) του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) περιλαμβάνουν μόνο το Μπαχρέιν, το Ιράν, το Ιράκ, το Ισραήλ, την Ιορδανία, το Κουβέιτ, το Λίβανο, το Ομάν, το Κατάρ, την Παλαιστινιακή αρχή, τη Σαουδική Αραβία, τη Συρία, την Τουρκία, τα Ηνωμένα Αραβικά Εμιράτα και την Υεμένη ως χώρες της Δυτικής Ασίας. Σε αντίθεση με αυτόν τον ορισμό, ο Οργανισμός των Ηνωμένων Εθνών για τη Βιομηχανική Ανάπτυξη (UNIDO) το έτος 2015 περιλαμβάνει επίσης την Αρμενία και το Αζερμπαϊτζάν, και αποκλείει το Ισραήλ (ως Άλλο) και την Τουρκία (ως Ευρώπη).

Σε αντίθεση με το UNIDO, το Τμήμα Στατιστικής του ΟΗΕ (UNSD) αποκλείει το Ιράν από τη Δυτική Ασία και περιλαμβάνει την Τουρκία, τη Γεωργία και την Κύπρο στην περιοχή. Στην Περιφερειακή Ομάδα της Ανατολικής Ευρώπης των Ηνωμένων Εθνών, η Αρμενία και η Γεωργία περιλαμβάνονται στην Ανατολική Ευρώπη, ενώ η Κύπρος και η Ανατολική Θράκη στην Τουρκία βρίσκονται στη Νότια Ευρώπη. Η Εκπαιδευτική Επιστημονική και Πολιτιστική Οργάνωση των Ηνωμένων Εθνών (UNESCO) κατατάσει στην ευρωπαϊκή ομάδα την Αρμενία, τη Γεωργία και την Κύπρο.

Η Δυτική Ασία έχει έκταση 6.255.160 τ.χλμ., δηλαδή το 14% όλης της ηπείρου. Ο πληθυσμός της, σύμφωνα με την μέση εκτίμηση πληθυσμού των Ηνωμένων Εθνών για το 2020, εκτιμάται σε 363.630.000 κατοίκους, αποτελώντας το 7,8% του συνολικού πληθυσμού της Ασίας και το 4,7% του παγκόσμιου πληθυσμού.
Χέρμπερτ Νόρκους

Ο Χέρμπερτ Νόρκους (γερμ. "Herbert Norkus", 1916-1932) ήταν Γερμανός, μέλος της Νεολαίας του Χίτλερ που δολοφονήθηκε από κομμουνιστές σε διαδήλωση, και γι' αυτό έγινε σύμβολο από τους Ναζί.
Τομ Χίντλστον

Ο Τομ Χίντλστον ("Thomas William "Tom" Hiddleston", 9 Φεβρουαρίου 1981) είναι Άγγλος ηθοποιός, παραγωγός ταινιών και μουσικός. Απόφοιτος του κολεγίου του Ήτον και του Πανεπιστήμιου του Κέιμπριτζ όπου και αρίστευσε στις Κλασικές Σπουδές, εισηχθεί αργότερα στην Βασιλική Ακαδημία Δραματικής Τέχνης (Royal Academy of Dramatic Art) και ήρθε στην επιφάνεια μέσω των πολυάριθμων τηλεοπτικών, θεατρικών, και κινηματογραφικών του ρόλων. Από το 2015 είναι ο πρώτος ιδρυτικός και ισόβιος πρέσβης του Βρετανικού Ινστιτούτου Κινηματογράφου.
Ιουλιανός Αλικαρνασσού

Ο Ιουλιανός Αλικαρνασσού ήταν μονοφυσίτης επίσκοπος, θεολόγος και εκκλησιαστικός συγγραφέας που δραστηριοποιήθηκε επί των αυτοκρατόρων Ζήνωνα και Αναστασίου, από τα τέλη του 5ου αιώνα ως τις αρχές του 6ου.

Αρχικά συνδέθηκε με τον μετριοπαθή μονοφυσίτη Σεβήρο Αντιοχείας, τον οποίο όμως αργότερα καταπολέμησε ως ηγέτης των ακραίων μονοφυσιτών από την Αίγυπτο όπου είχαν και οι δύο καταφύγει μετά την καταδίκη τους ως αιρετικοί το 518 από την ενδημούσα σύνοδο της Αγίας Σοφίας. Απεβίωσε το 527.
Pussy Riot

thumb|right|300px|Οι "Pussy Riot".
Η Pussy Riot είναι ρωσική φεμινιστική πανκ-ροκ μπάντα και ακτιβιστική ομάδα διαμαρτυρίας. Συγκροτήθηκε τον Αύγουστο του 2011. Αποτελείται από 12-15 γυναίκες, από 20 έως 33 ετών, οι οποίες φορούν κουκούλες με έντονα χρώματα.

Θέματα των αυτοσχέδιων προκλητικών εμφανίσεων τους είναι: η γυναικεία χειραφέτηση, τα δικαιώματα των ομοφυλοφίλων, η εναντίωση τους με τον Βλαντιμίρ Πούτιν (τον οποίο θεωρούν δικτάτορα) και με τις σχέσεις που έχει αναπτύξει με την ηγεσία της Ρώσικης Ορθόδοξης Εκκλησίας.Στις 21 Φεβρουαρίου 2012, ως μέρος μιας εκστρατείας κατά του Πούτιν, στις εκλογές έκαναν μία προκλητική εμφάνιση στον Καθεδρικό Ναό του "Σωτήρα Χριστού" της ρωσικής ορθόδοξης εκκλησίας στην Μόσχα. Στη συνέχεια, το Μάρτιο του 2012, τρεις από τις γυναίκες του συγκροτήματος συνελήφθησαν και κατηγορήθηκαν για χουλιγκανισμό. Η δίκη τους ξεκίνησε στα τέλη Ιουλίου του ίδιου έτους. Οι τρεις κατηγορούμενες έχουν αποκτήσει αρκετή δημοτικότητα στο εξωτερικό, λόγω της κακής μεταχείρισής τους, ενώ βρίσκονταν υπό κράτηση. Μουσικοί από την Αγγλία απέστειλαν μήνυμα συμπαράστασης στα μέλη της μπάντας, καθώς ήταν πιθανό να καταδικαστούν σε επτά χρόνια φυλάκιση. Η Διεθνής Αμνηστία στις ΗΠΑ οργάνωσε καμπάνια υποστήριξης .

Τη συμπαράστασή τους στα μέλη της μπάντας ανακοίνωσαν κορυφαίοι καλλιτέχνες της μουσικής σκηνής, όπως οι Beaste Boys, οι Genesis, οι Red Hot Chili Peppers, οι Rise Against, ο Πωλ ΜακΚάρτνεϋ, η Κόρτνυ Λοβ, η Μαντόννα, η Μπιορκ, ο Μαρκ Νόπφλερ, η Γιόκο Όνο, η Πάτι Σμιθ, ο Στινγκ και ο Πιτ Τάουνσεντ. , ενώ η Γαλλίδα τραγουδίστρια Μιρέιγ Ματιέ τις χαρακτήρισε «ιερόσυλες».

Στις 10 Οκτωβρίου του 2012, το δικαστήριο της Μόσχας που εκδίκασε την έφεση των Pussy Riot, αποφάσισε να αποφυλακίσει το ένα από τα τρία μέλη της μπάντας, με ποινή δύο έτη φυλάκισης με αναστολή και την ποινή φυλάκισης δύο ετών στα άλλα δύο μέλη, για "χουλιγκανισμό υποκινούμενο από θρησκευτικό μίσος".

Έχοντας εκτίσει 21 μήνες της ποινής τους και μετά τη χορήγηση αμνηστίας που εγκρίθηκε από τη Δούμα, αμφότερες οι Τολοκονίκοβα και Αλιόχινα αποφυλακίστηκαν στις 23 Δεκεμβρίου 2013. «Το πιο δύσκολο στη φυλακή είναι να βλέπεις πως καταρρακώνουν την αξιοπρέπεια των ανθρώπων», δήλωσε η Alyokhina.
Χαβιέρ Νεγρέτε

Ο Χαβιέρ Νεγρέτε (ισπ. Javier Negrete) είναι Ισπανός συγγραφέας, ο οποίος γεννήθηκε στη Μαδρίτη το 1964. Σπούδασε ελληνική φιλολογία και από το 1991 εργάζεται ως καθηγητής ελληνικών στο Λύκειο Γκαμπριέλ ι Γκαλάν της Πλασένθια.
Μάρκος Μαυρομάτης

Ο Μάρκος Μαυρομάτης (γεν. Αθήνα, 5 Ιουνίου 1958) είναι Έλληνας παλαίμαχος ποδοσφαιριστής, μια φορά διεθνής με την Εθνική Ελλάδας των Ανδρών και με πολλές συμμετοχές στην Εθνική ομάδα των Ελπίδων, που αγωνιζόταν στη μεσαία γραμμή και νυν προπονητής ποδοσφαίρου.

Ξεκίνησε από την εφηβική ομάδα του Απόλλωνα Αθηνών, ενώ σε ηλικία 18 ετών προωθήθηκε στην ανδρική ομάδα, ξεκινώντας την παρουσία του στην Α΄Εθνική.

Αγωνίσθηκε στη μεγάλη κατηγορία για 9 συνεχόμενες περιόδους, από το 1976-77 έως και το 1984-85, συμπληρώνοντας 180 συμμετοχές σε επίσημους αγώνες πρωταθλήματος, ενώ πέτυχε 10 τέρματα. Το καλοκαίρι του 1985 αποδεσμεύθηκε και υπέγραψε στον Ατρόμητο Περιστερίου, όπου έπαιξε για 6 μήνες.

Από το Δεκέμβριο του 1986 έως και το 1988 έπαιξε στο Αιγάλεω, στη Β΄ και τη Γ' Εθνική, προσθέτοντας ακόμη 70 συμμετοχές και 6 γκολ στο ενεργητικό του. Τερμάτισε τη σταδιοδρομία του δε, στη Δόξα Βύρωνα (Γ΄ Εθνικής) την περίοδο 1988 - 89.

Στις 11 Νοεμβρίου του 1980 χρίσθηκε για μια και μοναδική φορά διεθνής με την Εθνική ομάδα των Ανδρών.

Ακολούθησε καριέρα προπονητή, έχοντας εργασθεί στις ομάδες Α.Ε. Κηφισιά (περίοδος 1995-96 και 2013-14,2016-17 αντικαθιστώντας το Θωμά Γράφα), Κεραυνός Κερατέας, Α.Ο. Χανιά, Α.Π.Ο. Παναργειακός, Βύζας Μεγάρων (3 φορές), Αιολικός Μυτιλήνης και Αιγάλεω Α.Ο.(2 φορές)
Πάνος Αραβαντινός

Ο Πάνος Αραβαντινός (Κέρκυρα 1886 – Παρίσι 4 Δεκεμβρίου 1930) ήταν Έλληνας και Γερμανός ζωγράφος και σκηνογράφος όπερας.
Ο Ταλαντούχος Κύριος Ρίπλεϊ

Ο Ταλαντούχος Κύριος Ρίπλεϊ (αγγλικά: "The Talented Mr. Ripley") είναι αμερικανικό ψυχολογικό θρίλερ, παραγωγής 1999. Πρωταγωνιστούν οι Ματ Ντέιμον, Γκουίνεθ Πάλτροου, Τζουντ Λο, Κέιτ Μπλάνσετ και Φίλιπ Σέιμουρ Χόφμαν. Τη σκηνοθεσία και το σενάριο ανέλαβε ο Άντονι Μινγκέλα και είναι βασισμένο στο ομότιτλο μυθιστόρημα της Πατρίσια Χάισμιθ, το οποίο είχε μεταφερθεί ξανά στη μεγάλη οθόνη το 1960 με τον τίτλο "Γυμνοί στον Ήλιο" (Plein Soleil) με τον Αλέν Ντελόν στον πρωταγωνιστικό ρόλο του Τομ Ρίπλεϊ.

Στα τέλη της δεκαετίας του '50 στη Νέα Υόρκη, ο εκατομμυριούχος εφοπλιστής Χέρμπερτ Γκρίνλιφ, ζητά από τον νεαρό Τομ Ρίπλεϊ να ταξιδέψει μέχρι την Ιταλία για να πείσει το γιο του, Ντίκι, να επιστρέψει στην Αμερική. Ο κύριος Ρίπλεϊ, που έχει προσποιηθεί ότι γνωρίζει τον Ντίκι, πηγαίνει στην Ιταλία για να τον βρει και γοητεύεται από τον πλούσιο και ανέμελο τρόπο ζωής του. Ο Ντίκι και η αρραβωνιαστικιά του, Μαρτζ, θα τον ξεναγήσουν στα μικρά χωριά της Νότιας Ιταλίας και ο Ρίπλεϊ θα νιώσει έντονη έλξη προς το πρόσωπο του Ντίκι, ο οποίος γίνεται το τέλειο πρότυπο προς μίμηση. Ο αρχικά φιλικός Ρίπλεϊ θα αποδειχθεί απρόβλεπτος και σατανικός και θα προσπαθήσει να κλέψει τη ζωή του Ντίκι.

Η ταινία κυκλοφόρησε στους κινηματογράφους των Ηνωμένων Πολιτειών στις 25 Δεκεμβρίου 1999. Έλαβε εξαιρετικά σχόλια από τους κριτικούς ενώ έγινε και μεγάλη εισπρακτική επιτυχία, αποφέροντας 128,7 εκατομμύρια δολάρια παγκοσμίως. Έλαβε πέντε υποψηφιότητες για Όσκαρ, μεταξύ των οποίων Διασκευασμένου Σεναρίου και Β' Ανδρικού Ρόλου για την ερμηνεία του Τζουντ Λο.
Γκάρετ Μπίσοφ

Ο Γκάρετ Μπίσοφ (γεν. 20 Απριλίου 1984) είναι Αμερικάνος επαγγελματίας παλαιστής και πρώην διαιτητής αγώνων πάλης. Ο Γκάρετ εργάζεται στην εταιρεία πάλης TNA Wrestling.
Ρομπέρτο Κάρλος

Ο Ρομπέρτο Κάρλος ντε λα Σίλβα Ρότσα ("Roberto Carlos da Silva Rocha", γεννήθηκε 10 Απριλίου 1973), αναγνωρίσιμος απλά ως Ρομπέρτο Κάρλος, είναι Βραζιλιάνος πρώην ποδοσφαιριστής και νυν προπονητής ποδοσφαίρου. Αγωνιζόμενος ως πλάγιος αμυντικός θεωρείται ως ένας από τους κορυφαίους στη θέση του όλων των εποχών.
Τίκι Γκελάνα

Η Έρμπα Τίκι Γκελάνα (γεννημένη στις 22 Οκτωβρίου 1987) είναι δρομέας από της Αιθιοπία που συναγωνίζεται στο αγώνισμα του μαραθωνίου. Ο καλύτερος της χρόνος είναι 2:18:58 ώρες και αποτελεί εθνικό ρεκόρ της Αιθιοπίας. Η Γκελάνα έχει κερδίσει το 2011 τον Μαραθώνιο του Άμστερνταμ και το 2012 Μαραθώνιο του Ρότερνταμ. Κέρδισε επίσης το χρυσό μετάλλιο στους Θερινούς Ολυμπιακούς αγώνες του 2012 στο Λονδίνο με με χρόνο 2:23:07, ένα νέο Ολυμπιακό ρεκόρ .
Ιωάννης Παπαργυρίου

Ο Ιωάννης Παπαργυρίου ήταν σημαντικός Έλληνας Μακεδονομάχος οπλαρχηγός από τη Βέροια Ημαθίας.
Ντανιέλε Ντε Ρόσι

Ο Ντανιέλε Ντε Ρόσι ("Daniele De Rossi", 24 Ιουλίου 1983) είναι Ιταλός ποδοσφαιριστής που αγωνίζεται ως αμυντικός μέσος για την Μπόκα Τζούνιορς.

Από πολλούς ειδικούς στα θέματα του ποδοσφαίρου, είναι ένας ολοκληρωμένος μέσος, εξαιτίας της ικανότητάς του, στα τάκλιν, στις πάσες, στην δύναμη και στα σουτ. Είναι ένας παίκτης πασπαρτού που μπορεί να αγωνιστεί και ως αμυνόμενος και ως επιτιθέμενος το ίδιο καλά.
Όγκνιεν Βουκόιεβιτς

Ο Όγκνιεν Βουκόιεβιτς (Κροατικά:Ognjen Vukojević) (20 Δεκεμβρίου 1983, Μπιέλοβαρ, Γιουγκοσλαβία) είναι Κροάτης διεθνής ποδοσφαιριστής που αγωνίζεται στη ουκρανική ΦΚ Ντιναμό Κιέβου και στην Εθνική Κροατίας.

Κατηγορία:Κροάτες ποδοσφαιριστές
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Εθνικής Κροατίας
Κατηγορία:Μέσοι ποδοσφαιριστές
Κατηγορία:Ποδοσφαιριστές ευρωπαϊκού πρωταθλήματος 2012
Κατηγορία:Ποδοσφαιριστές ευρωπαϊκού πρωταθλήματος 2008
Κατηγορία:Ποδοσφαιριστές Σπαρτάκ Μόσχας
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Εθνικής Κροατίας U21
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Σλάβεν Μπελούπο
Κατηγορία:Ποδοσφαιριστές ΝΚ Μπιέλοβαρ
Τσαβέλα Βάργας

thumb|right|Η Τσαβέλα Βάργας σε συναυλία το 2007

Η Τσαβέλα Βάργας (ισπανική : [tʃaˈβela ˈβarɣas], 1919-2012) ήταν τραγουδίστρια από την Κόστα Ρίκα, η οποία έγινε γνωστή ως η «γυναίκα με το κόκκινο πόντσο».

Η Βάργας γεννήθηκε στις 17 Απριλίου του 1919 στο Σαν Χοακίν ντε Φλόρες της Κόστα Ρίκα με το όνομα Ισαμπέλ Βάργας Λισάνο.

Πέθανε στις 6 Αυγούστου του 2012.
Πανεπιστήμιο Παντεόν-Ασσάς

Το Πανεπιστήμιο Παντεόν-Ασσάς (γαλλικά: "Université Panthéon-Assas", "Paris II") της Σορβόννης είναι δημόσιο ερευνητικό πανεπιστήμιο στο Παρίσι και ανήκει στα Πανεπιστήμια της Σορβόννης. Θεωρείται η καλύτερη και πιο διάσημη Νομική Σχολή της Γαλλίας. Δημιουργήθηκε ως διάδοχο σχήμα των οικονομικών και νομικών σχολών του αρχικού και δεύτερου παλαιότερου παγκοσμίως Πανεπιστημίου του Παρισιού, το οποίο σταμάτησε τυπικά να υφίσταται στις 31 Δεκεμβρίου 1970, ως συνέπεια των γεγονότων του Μάη του '68. Η σχολή εξειδικεύεται στις Νομικές Σπουδές, και σε αυτή διδάσκουν μερικοί από τους πιο φημισμένους ακαδημαϊκούς της Γαλλίας. Το Πανεπιστήμιο έχει μακρά παράδοση στις σπουδές Δημοσίου Δικαίου.

Μεταξύ των Ελλήνων αποφοίτων του πανεπιστημίου, περιλαμβάνονται οι Βασιλική Θάνου, Γεώργιος Καμίνης, Παναγιώτης Πικραμμένος, Ευάγγελος Βενιζέλος και Προκόπης Παυλόπουλος καθώς και ένας μεγάλος αριθμός από κατά σειρά Προέδρους του Συμβουλίου της Επικρατείας. Από πρόσφατους πολιτικούς αρχηγούς της Γαλλίας, στο Πανεπιστήμιο φοίτησε ο Φρασνουά Ολλάντ.
Ε.Α. Παραλίας

Η Ένωση Αθλοπαιδιών Παραλίας (εν συντομία Ε.Α. Παραλίας) είναι ελληνικό αθλητικό σωματείο που δραστηριοποιείται στην περιοχή της Παραλίας Πατρών στην Αχαΐα και ιδρύθηκε το 1992. Ως έδρα της η ομάδα χρησιμοποιεί το Κλειστό Γυμναστήριο Ροϊτίκων. Τα χρώματα του σωματείου είναι το μπλε, το γαλάζιο και το λευκό. Η Ε.Α. Παραλίας διατηρεί τμήματα καλαθοσφαίρισης ανδρών και γυναικών, καθώς και πετοσφαίρισης γυναικών.
Κλαρκ Γκρεγκ

Ο Ρόμπερτ Κλαρκ Γκρεγκ (Robert Clark Gregg) γεννήθηκε στις 2 Απριλίου 1962 και είναι Αμερικανός ηθοποιός, σεναριογράφος και σκηνοθέτης. Συμπρωταγωνίστησε ως τον πρώην σύζυγο της Κριστίν Κάμπελ τον Ρίτσαρντ στην κωμωδία του CBS με τίτλο Οι Νέες Περιπέτειες της Παλιάς Κριστίν, που έκανε ο ντεμπούτο του τον Μάρτιο του 2006 και τελείωσε τον Μάιο του 2010. Είναι επίσης γνωστός για το ρόλο του ειδικού πράκτορα του FBI τον Μάικ Κάσπερ στις σειρές του NBC με τίτλο Το Δυτικό Φτερό και τον Φιλ Κόλσον στο Κινηματογραφικό Σύμπαν της Μάρβελ (Iron Man, Iron Man 2, Thor, και Οι Εκδικητές).
Αρχείο ΕΡΤ

μικρογραφία|180px|Το λογότυπο του Αρχείου της ΕΡΤ
Το Αρχείο ΕΡΤ αποτελεί περίπου το 80% του οπτικοακουστικού αρχείου της Ελλάδας. Ξεκίνησε το έργο του το 1990. Το 2013 αντικαταστάθηκε από το "Αρχείο ΔΤ" υπό τη διοίκηση του Υπουργείου Οικονομικών και από τον Μάιο του 2014 υπό την ΝΕΡΙΤ. Στις 11 Ιουνίου 2015 επέστρεψε υπό την εποπτεία της ΕΡΤ.
Παύλος Κοντίδης

Ο Παύλος Κοντίδης είναι Κύπριος αθλητής της ιστιοπλοΐας και αργυρός Ολυμπιονίκης.

Γεννήθηκε στη Λεμεσό στις 11 Φεβρουαρίου 1990. Στα εννέα του χρόνια έτρεξε για πρώτη φορά στη θάλασσα. Στο παγκύπριο εφηβικό πρωτάθλημα Laser το 2003 πήρε την πρώτη του νίκη. Σε ηλικία 15 ετών συμπεριλήφθηκε για πρώτη φορά στην παγκόσμια κατάταξη των Laser, ως Νο541 του κόσμου, ενώ σε ηλικία 18 ετών μπήκε για πρώτη φορά στην 100άδα (Νο96). Αγωνίστηκε στους Ολυμπιακούς Αγώνες στο Πεκίνο καταλαμβάνοντας την 13η θέση.

Τον Αύγουστο του 2009 ο Κοντίδης ανέβηκε στο Νο8 του κόσμου, με την καλύτερη του θέση να έρχεται τον Ιούνιο του 2011, όταν έφτασε στο Νο6. Τον Αύγουστο του 2010 πήρε την 5η θέση στο Παγκόσμιο Πρωτάθλημα Laser στη θάλασσα της Μάγχης.

Στην Ολυμπιάδα του Λονδίνου κατέκτησε το αργυρό μετάλλιο. Παράλληλα έγινε ο πρώτος σύγχρονος Κύπριος αθλητής που κατακτά ολυμπιακό μετάλλιο με τα χρώματα της Κύπρου. (Το 1896 είχε κατακτήσει ένα χρυσό, ένα αργυρό και ένα χάλκινο ο κύπριος Ιωάννης Φραγκούδης συμμετέχοντας με την Ελλάδα).

Ανήκει στο ναυτικό όμιλο Λεμεσού. Ο Κοντίδης ανέβαλε τις σπουδές του στο Σαουθάμπτον το 2010, αφού ήθελε να προετοιμαστεί επαγγελματικά για την Ολυμπιάδα του 2012.
Πασχάλης Φώκκης

Ο Πασχάλης Φώκκης είναι Κύπριος παλαίμαχος ποδοσφαιριστής, ο οποίος αγωνιζόταν ως αμυντικός. Αγωνίστηκε για 11 χρόνια στη Νέα Σαλαμίνα Αμμοχώστου.
Πρωτάθλημα ποδοσφαίρου Ρωσίας 2001

Το Πρωτάθλημα ποδοσφαίρου Ρωσίας 2001 (ρωσικά: Чемпионат России по футболу 2001) ήταν το 10ο Πρωτάθλημα Ρωσίας στην ιστορία του θεσμού. Διεξήχθη από τις 10 Μαρτίου μέχρι τις 4 Νοεμβρίου 2001. Πρωτάθλητρια αναδείχθηκε η Σπαρτάκ Μόσχας.
Στέργιος Κουκουτέγος

Ο Στέργιος Κουκουτέγος ή Μπομπότας (1855 - 1947), γνωστός και ως "καπετάν Τάσος" ήταν Έλληνας Μακεδονομάχος οπλαρχηγός από τη Βέροια της Ημαθίας.
Νίκος Κυριαζόπουλος

Ο Νίκος Κυριαζόπουλος (Αρειοχώρι Μεσσηνίας, 1922 - Αιγάλεω 5 Οκτωβρίου 2000), ήταν έλληνας πολιτικός και αντιστασιακός.
Νικόλαος Βεντήρης

Ο Νικόλαος Βεντήρης, του Αντωνίου, (1900-1969) ήταν Έλληνας δημοσιογράφος.
Μάχη του Σαραγκάρι

Η Μάχη του Σαραγκάρι (Saragarhi) διεξήχθη κατά τη διάρκεια της εκστρατείας Τίρα (Tirah), στις 12 Σεπτεμβρίου 1897 ανάμεσα σε είκοσι έναν άνδρες Σιχ του 4ου Τάγματος (τότε 36ο Σιχ) του Συντάγματος Σιχ της Βρετανικής Ινδίας, οι οποίοι υπερασπίστηκαν ένα φυλάκιο και, από την άλλη μεριά, 10.000 Αφγανών και μελών της φυλής Ορακζάι (Orakzai). Η μάχη έγινε στη Βορειοδυτική Συνοριακή Επαρχία, η οποία τότε αποτελούσε μέρος της Βρετανικής Ινδίας. Πλέον ονομάζεται Khyber-Pakhtunkhwa και αποτελεί μέρος του Πακιστάν.

Το απόσπασμα των είκοσι ενός Σιχ από το 36ο Σιχ είχε επικεφαλής τον Havildar Ishar Singh. Όλοι επέλεξαν να πολεμήσουν μέχρι θανάτου. Η μάχη δεν είναι ευρέως γνωστή εκτός των στρατιωτικών ακαδημιών, αλλά θεωρείται από ορισμένους στρατιωτικούς ιστορικούς ως μία τις σημαντικότερες τελειωτικές μάχες της Ιστορίας. Οι στρατιωτικοί και οι πολίτες Σιχ τιμούν την επέτειο της μάχης κάθε χρόνο στις 12 Σεπτεμβρίου, ως "Ημέρα του Σαραγκάρι".

Οι ομάδες πόλο της Βρετανίας και της Ινδίας επίσης τιμούν την μάχη κάθε χρόνο, διεξάγοντας το Κύπελλο του Σαραγκάρι.
Ντέιβιντ Ίνγκραμ

Ο Ντέιβιντ Ίνγκραμ ή Ντέιβιντ Άνκρουμ (αγγλ.: "David Chalton Ancrum") είναι Αμερικάνος πρώην καλαθοσφαιριστής γεννημένος στις 9 Ιουνίου του 1958 στη Νέα Υόρκη. Η ορθή απόδοση του ονόματός του στην ελληνική γλώσσα είναι Ντέιβιντ Άνκρουμ όμως από λανθασμένη μετάφραση είναι γνωστός στην Ελλάδα ως Ίνγκραμ.

Αγωνίστηκε στο πρωτάθλημα του Παναμά, του Ισημερινού και στο CBA με τη φανέλα των Άλμπανι Πατρούνς, σε συνεργασία με τον Φιλ Τζάκσον. Το 1987 αποκτήθηκε από την ομάδα του Ηρακλή με τον οποίο αγωνίστηκε για 5 έτη έως το 1992. Την πρώτη περίοδο (1987-88) αγωνίστηκε μόνο στο Κύπελλο Κόρατς καθώς δεν επιτρεπόταν η συμμετοχή ξένων στο ελληνικό πρωτάθλημα. Είχε εντυπωσιακή παρουσία και εναντίον της Εστουντιάντες σημείωσε 42 πόντους.

Στις 15 Οκτωβρίου του 1988 αγωνίστηκε για πρώτη φορά στο ελληνικό πρωτάθλημα σημειώνοντας 35 πόντους εναντίον του Φίλιππου Θεσσαλονίκης. Στην καριέρα του στην Ελλάδα είχε μέσο όρο πάνω από 30 πόντους σε όλες τις σεζόν τις οποίες αγωνίστηκε. Την περίοδο 1990-91 σημείωσε 59 πόντους εναντίον του Περιστερίου οι οποίοι ήταν και το προσωπικό ρεκόρ του. Την περίοδο 1989-90 σημείωσε το ρεκόρ του στο κύπελλο με 58 πόντους με αντίπαλο τον Έσπερο. Η κορυφαία του επίδοση σε παιχνίδι του κυπέλλου Κόρατς ήταν οι 53 πόντοι απέναντι στη Ρίγα. Δεν ευτύχησε να στεφθεί πρώτος σκόρερ Ελλάδας καθώς βρέθηκε απέναντι στην κυριαρχία του Νίκου Γκάλη.

Το καλοκαίρι του 1992 ο Ηρακλής προχώρησε σε ριζική ανανέωση και δεν συνέχισε την συνεργασία του με τον Έινκραμ. Ο Ηρακλής απέσυρε τη φανέλα του με το νούμερο 6 και την κρέμασε στην οροφή του Ιβανώφειου, όμως η φανέλα χρησιμοποιήθηκε και πάλι λίγα χρόνια αργότερα από τον Ουώλτερ Μπέρι. Βρέθηκε πολύ κοντά σε συμφωνία με το Σπόρτιγκ για να συνεχίσει την καριέρα του στην Ελλάδα όμως προέκυψε πρόταση από τη Μακάμπι Τελ Αβίβ και μετακόμοισε στο Ισραήλ.
Σουμπίνιο

Ο Μαρινάλντο Σίσερο ντα Σίλβα γνωστός απλά ως Σουμπίνιο (21 Σεπτεμβρίου, 1986) είναι ένας Βραζιλιάνος ποδοσφαιριστής που αγωνίζεται για την Καλαμάτα, η οποία συμμετέχει στο πρωτάθλημα της Football League.
Η υποδοχή του Λόρδου Βύρωνα στο Μεσολόγγι

Η υποδοχή του Λόρδου Βύρωνα στο Μεσολόγγι είναι ελαιογραφία που δημιούργησε ο Θεόδωρος Βρυζάκης το 1861. Εκτίθεται στην Εθνική Πινακοθήκη.
Μαρσέλ Αιμέ

Ο Μαρσέλ Αιμέ ("Marcel Aymé", 29 Μαρτίου 1902 – 14 Οκτωβρίου 1967) ήταν Γάλλος μυθιστοριογράφος και θεατρικός συγγραφέας.

Μεγάλωσε στην ύπαιθρο, η οποία αποτελεί το σκηνικό των περισσότερων πεζογραφημάτων του. Το ταλέντο του άργησε ν’ αναγνωριστεί εξ αιτίας του εξωφρενικού του χιούμορ, αργότερα όμως εκτιμήθηκε η λεπτή του ειρωνεία και η δεξιοτεχνική αφήγηση. Το φανταστικό αποτελεί κύριο στοιχείο του έργου του και μεγάλη απήχηση είχαν, στο παιδικό ιδίως κοινό, "Οι ιστορίες της κουρνιασμένης γάτας", όπου τα ζώα μιλούν κατά την παράδοση των "Μύθων" του Λαφονταίν και των "Παραμυθιών" του Σαρλ Περώ.
Cadillac CTS

Η Cadillac CTS ήταν ένα μεσαίο πολυτελές αυτοκίνητο της κατηγορίας Ε, που κατασκευάστηκε από την αμερικανική αυτοκινητοβιομηχανία Cadillac σε 3 γενιές. Η πρώτη γενιά του μοντέλου παρουσιάστηκε τον Ιανουάριο του 2002 και επίσημα αντικατέστησε την Cadillac Catera. Τον Σεπτέμβριο του 2007 κυκλοφόρησε η δεύτερη γενιά της CTS, ενώ τον Μάρτιο του 2013 αποκαλύφθηκε η τρίτη γενιά της και μπήκε στην παραγωγή τον Σεπτέμβριο του ίδιου έτους. Τελικώς, η παραγωγή της CTS έληξε στις 1 Ιουλίου 2019, ενώ αντικαταστάθηκε από την Cadillac CT5, που λανσαρίστηκε στα τέλη του 2019.
Κωνσταντίνος Βεντήρης

Ο Κωνσταντίνος Βεντήρης, του Αντωνίου, (1892-1960) ήταν Έλληνας ανώτατος στρατιωτικός, αντιστράτηγος, συγγραφέας, έχοντας συμμετάσχει στην Εθνική Αντίσταση και είχε διατελέσει αρχηγός του ελληνικού στρατού Μέσης Ανατολής και Αρχηγός ΓΕΣ.
Μοψουεστία

H Μοψουεστία ή Μόψιον ή Μόψος (αρχαϊκή προέλευση = Μόψου Εστία), στους αλεξανδρινούς χρόνους αναφερόμενη ως Σελεύκεια Πύραμος, ή Σελεύκεια Κιλικίας, ή αργότερα στους ρωμαϊκούς χρόνους αναφερόμενη ως Αδριανή Πύραμος ή Αδριανή Κιλικίας ή Δέκια Πύραμος ή Δέκια Κιλικίας ή Μάμιστρα (Mamistra), είναι αρχαία ελληνική πόλη στην Κιλικία (περιοχή αναφερομένη κατά τους ρωμαϊκούς χρόνους και ως Cilicia Campestris). Η Μοψουεστία βρίσκεται πλησίον του ποταμού, που ονομαζόταν στην αρχαιότητα από τους Έλληνες Πύραμος, ο οποίος πλέον ονομάζεται Τζεϊχάν Νεχρί (Ceyhan Nehri). Η αρχαία πόλη βρίσκεται περίπου 20 χμ. ανατολικά της αρχαίας Αντιόχειας της Κιλικίας ή Αντιόχεια η προς Σάρο (σημερινά Άδανα στην επαρχία Αδάνων, νότια Τουρκία) και περίπου ταυτίζεται με το σημερινό Μισίς ή Μεσίς (αυτή η πόλη απέχει περίπου 30 χμ. ανατολικά των Αδάνων). Η Μοψουεστία σήμερα, είναι μια κωμόπολη στην περιοχή του Γιουρεγκίρ (τουρκικά: Yüreğir), της επαρχίας Αδάνων στην Τουρκία, με προηγούμενο το όνομα Μίσις ή Μεσίς, (τουρκικά: Misis). Η κωμόπολη της Μοψουεστίας μετονομάστηκε στη δεκαετία του 1960 ως Γιακαπινάρ (τουρκικά: Yakapınar). Στη σημερινή της μορφή, η παλιά ιστορική πόλη της Μοψουεστίας, σύμφωνα με στατιστικά στοιχεία του 2007, έχει 5.765 κατοίκους.
Ναός της Αθηνάς στην Ποσειδωνία

Ο Ναός της Αθηνάς στην Ποσειδωνία, που βρίσκεται στο υψηλότερο σημείο της Ποσειδωνίας (Paestum) στην Καμπανία της Ιταλίας, είναι αρχαιολογικός χώρος, που χρονολογείται από τον 5ο αιώνα π.Χ. και μνημείο παγκόσμιας κληρονομιάς.
Επαμεινώνδας Γκαρνέτας

Ο Επαμεινώνδας Γκαρνέτας ήταν σημαντικός Έλληνας Μακεδονομάχος οπλαρχηγός από τη Νάουσα Ημαθίας.
Ευμορφία Μεταξάκη

Η Ευμορφία Μεταξάκη είναι Ελληνίδα σοπράνο της όπερας.
Τονγκαρίρο

Το όρος Τονγκαρίρο (αγγλικά: "Mount Tongariro") είναι ένα ηφαιστειακό σύμπλεγμα στο Βόρειο Νησί στη Νέα Ζηλανδία. Βρίσκεται 20 χιλιόμετρα νοτιοανατολικά της λίμνης Τάουπο και είναι το ένα από τα τρία ενεργά ηφαίστεια που κυριαρχούν στο τόπιο του βόρειου νησιου. Βρίσκεται στο Εθνικό Πάρκο Τονγκαρίρο, δημοφιλής προορισμός για τους πεζοπόρους. Το ηφαιστειακό σύμπλεγμα γνωστό ως Τονγκαρίρο έχει ύψος 1.978 μέτρα.

Η ηφαιστειακή δραστηριότητα άρχισε στο Τονγκαρίρο πριν 275.000 χρόνια. Το ηφαίστειο αποτελείται από τουλάχιστον 12 ηφαιστειακούς κώνους. Ένας από αυτούς, ο Νγκαουρουχόε (Ngauruhoe) με ύψος 2.291 μέτρα θεωρείται ξεχωριστό βουνό, όμως στην πραγματικότητα είναι ηφαιστειακή φλέβα του Τονγκαρίρο. Επίσης, είναι η πιο ενεργή ηφαιστειακή φλέβα του Τονγκαρίρο με 70 εκρήξεις από το 1839. Η τελευταία έκρηξή του έλαβε χώρα μεταξύ του 1974 και το 1975. Εκτός του Νγκαουρουχόε, ηφαιστειακή δραστηριότητα έλαβε χώρα στο Κόκκινο Κρατήρα το 1926, ενώ εξακολουθούν να υπάρχουν ενεργές φουμαρόλες, ενώ μια φρεατική έκρηξη συνέβη στους κρατήρες Τε Μάρι τον Αύγουστο του 2012. Η προηγούμενη ηφαιστειακή δραστηριότητα σε αυτούς τους κρατήρες έλαβε χώρα το 1895. Η έκρηξη παρήγαγε μια εκρηκτική στήλη ύψους 12 χιλιόμετρο που κάλυψε με στάχτη όλη τη περιβάλλουσα περιοχή ιδίως στα αντολικά δυσκολεύοντας τις οδικές μετακινήσεις. Μια νέα έκρηξη έλαβε χώρα τις 21 Νοεμβρίου 2012, με αποτέλεσμα να ακυρωθούν πτήσεις. Η έκρηξη διήρκησε πέντε λέπτα και η ηφαιστειακή στάχτη έφτασε σε ύψος τριών με τεσσάρων χιλιομέτρων. Δεν υπήρχαν προειδοποιητικά σημάδια για αυτή την έκρηξη.

Το όρος Τονγκαρίρο είναι μέρος της ηφαιστειακής ζώνης Τάουπο, μια περιοχή ενεργών ηφαιστειών σχήματος V που πήρε το όνομά της από τη λίμνη Τάουπο, την πλημμυρισμένη καλντέρα του μεγαλύτερου ηφαιστείου της περιοχής. Αποτελεί το επίκεντρο του Εθνικού πάρκου Τονγκαρίρο, του πρώτου της Νέας Ζηλανδίας και ενός από τα πρώτα του κόσμου, ιδρυμένο το 1889. Από το 1990 είναι Μνημείο Παγκόσμιας Κληρονομιάς της UNESCO για την φυσική του ομορφιά και την πολιστική του αξία.
Α.Π.Ο.Κ. Βελούχι

Ο Α.Π.Ο.Κ. Βελούχι είναι ποδοσφαιρικός σύλλογος της Ευρυτανίας, ο σπουδαιότερος του νομού από πλευράς διακρίσεων. Ιδρύθηκε το 1968. Έχει κατακτήσει συνολικά 10 τίτλους πρωταθλήτη και 17 τοπικά κύπελλα στην Ε.Π.Σ. Ευρυτανίας. Το Βελούχι έχει συμμετάσχει σε 12 διοργανώσεις του περιφερειακού πρωταθλήματος της Δ΄ Εθνικής κατηγορίας, μέχρι και την περίοδο 2011-12.
Γιώργος Καματερός

Ο Γιώργος Καματερός (Κως 1940-6 Μαΐου 1998) ήταν Έλληνας δικηγόρος, γνωστός για το σκάνδαλο με το "νερό" του (το νερό του Καματερού), που υποστήριζε ότι θεραπεύει τον καρκίνο, στα μέσα της δεκαετίας του 1970.
Χρυσόπολη Καλιφόρνιας

Η Χρυσόπολη Καλιφόρνιας («πόλη του χρυσού»), ήταν ένας πρώην οικισμός - κοινότητα στο Inyo County ,στην πολιτεία Καλιφόρνια των ΗΠΑ. Βρισκόταν στην ανατολική όχθη του ποταμού Owens νότια του Αμπερντίν, σε υψόμετρο 3.819 ποδιών (1164 μ.) στη Σιέρρα Νεβάδα.

Η Χρυσόπολη ιδρύθηκε στη δεκαετία του 1860. Όπως υποδηλώνει το όνομα, Χρυσόπολη, ήταν αρχικά ένα στρατόπεδο εξόρυξης, αφού πλησίον βρίσκονταν ορυχεία χρυσού. Το ταχυδρομείο της κοινότητας αυτής λειτούργησε μεταξύ των ετών 1866 - 1867.
ΦΚ Μπακού

Η ΦΚ Μπακού (αζ. Bakı Futbol Klubu) είναι μια από τις μεγαλύτερες ομάδες ποδοσφαίρου του Αζερμπαϊτζάν. Συμμετέχει στο Πρωτάθλημα ποδοσφαίρου Αζερμπαϊτζάν. Ιδρύθηκε το 1997.
Στέλιος Τριανταφυλλίδης

Ο Στέλιος Τριανταφυλλίδης (Αιγάλεω 1920-2002) ήταν Έλληνας Αντιστασιακός, πολιτικός και ποδοσφαιριστής.
Βόλφγκανγκ Μπόρχερτ

Ο Βόλφγκανγκ Μπόρχερτ ("Wolfgang Borchert", 20 Μαΐου 1921 – 20 Νοεμβρίου 1947) ήταν Γερμανός θεατρικός συγγραφέας.
Maria Hill

Η Maria Hill (ελληνικά: Μαρία Χιλ) είναι φανταστική χαρακτήρας που εμφανίζεται σε κόμικς της Marvel Comics. Ως πρώην διευθύντρια της πλανητικής υπηρεσίας άμυνας/νοημοσύνης Α.Σ.Π.Ι.Δ.Α., εμφανίζεται σε ποικίλες ιστορίες στις οποίες ο οργανισμός αυτός έχει εξέχουσα θέση, που συχνά χαρακτηρίζει τους Εκδικητές ή μέλη αυτής της ομάδας όπως τον Εμφύλιο Πόλεμο στα τέλη του 2000 και στις μίνι σειρές με τίτλο Μυστική Εισβολή, και τις μηνιαίες σειρές Iron Man, στις οποίες ήταν ένας εξέχων υποστηρικτικός χαρακτήρας κατά τη διάρκεια των ιστοριών της "Σκοτεινής Βασιλείας" και "Ο Σταρκ Αποσυναρμολογημένος". 

Ο Τζο Κουεσάντα, που ήταν εκδότης της Marvel κατά τη διάρκεια της πρώτης εμφάνισής της, περιγράφει τον χαρακτήρα έτσι: "Η Χιλ είναι τόσο δυνατή προσωπικότητα, είναι αν μια δύναμη φύσης και αρκετά ειλικρινής, ενώ ίσως δεν ήταν αμέσως αγαπητή από όλους, είναι συγκεκριμένα δυνατή και επιβάλλει μια φιγούρα όπως του Νικ Φιούρι. Τώρα νιώθω πως οι άνθρωποι την βλέπουν ως ξένη αλλά ενώ δεν νομίζω πως είναι τόσο σκληρή όπως ο Φιούρι, και αυτό που κάνει τη διαφορά είναι ότι δεν είμαστε αρκετά καθαροί για τα μοτίβα της. 

Η Maria Hill ενσαρκώνεται στις ταινίες του Κινηματογραφικού Σύμπαντος της Marvel "Οι Εκδικητές" (2012), "Captain America 2: Ο Στρατιώτης του Χειμώνα" (2014), "Εκδικητές: Η Εποχή του Ultron" (2015), "Εκδικητές: Ο Πόλεμος της Αιωνιότητας" (2018), "Εκδικητές: Η Τελευταία Πράξη" (2019) και "Spider-Man: Μακριά Από τον Τόπο του" (2019) από την Κόμπι Σμόλντερς. Επίσης εμφανίστηκε σε δύο επεισόδια της πρώτης σεζόν και ένα επεισόδιο της δεύτερης σεζόν της τηλεοπτικής σειράς "Agents of S.H.I.E.L.D."
Μαξ Τόιερ

Ο Μαξ Τόιερ (γερμ. "Max Theuer", 1878-1949) υπήρξε Αυστριακός αρχιτέκτονας.
Φραντσέσκο Σαβέριο Καβαλλάρι

Ο Φραντσέσκο Σαβέριο Καβαλλάρι (ιτ. "Francesco Saverio Cavallari", 3 Μαρτίου 1809 - 1896) ήταν Ιταλός αρχιτέκτονας, ζωγράφος και αρχαιολόγος.
Γνωρίστε τους Ρόμπινσον

Το Γνωρίστε τους Ρόμπινσον (αγγλικά: Meet The Robinsons) είναι αμερικανική οικογενειακή ταινία κινουμένων σχεδίων του 2007 που έγινε σε υπολογιστή και κυκλοφόρησε στις 30 Μαρτίου 2007. Εταιρείες παραγωγής ήταν η Walt Disney Pictures και τα Walt Disney Animation Studios, ενώ διανεμήθηκε από τα Walt Disney Studios Motion Pictures. Αποτελεί την 47η ταινία κινουμένων σχεδίων μεγάλου μήκους της συλλογής «Τα Κλασικά της Disney» και κυκλοφόρησε σε κλασική δισδιάστατη μορφή αλλά και τρισδιάστατη (3D).

Η ταινία είναι βασισμένη στους χαρακτήρες του παιδικού βιβλίου του Ουίλιαμ Τζόις, "Μια Μέρα με τον Γουίλμπουρ Ρόμπινσον". Το καστ των ηθοποιών που χάρισαν τις φωνές τους στους χαρακτήρες περιλαμβάνει τους Τζόρνταν Φράι, Γουέσλι Σίνγκερμαν, Χάρλαντ Ουίλιαμς, Τομ Κένι, Στίβεν Τζ. Άντερσον, Λόρι Μέτκαλφ, Άνταμ Ουέστ, Τομ Σέλεκ και Άντζελα Μπάσετ.

Ήταν η πρώτη ταινία που κυκλοφόρησε μετά την ανάληψη καθηκόντων του Τζον Λάσιτερ ως επικεφαλής του δημιουργικού τμήματος των Walt Disney Animation Studios. Κυκλοφόρησε σε DVD και σε Blu-ray στις 23 Οκτωβρίου 2007.
Αντονίνο Σαλίνας

Ο Αντόνιο ή Αντονίνο Σαλίνας ("Antonino Salinas", 19 Νοεμβρίου 1841 - 7 Μαρτίου 1914) ήταν Ιταλός κλασικός αρχαιολόγος και νομισματολόγος.
Χαλίτ Εργκέντς

Ο Χαλίτ Εργκέντς ("Halit Ergenç", 30 Απριλίου 1970) είναι Τούρκος ηθοποιός.
Γκνα

Η Γκνα ("Gná") είναι θεά της σκανδιναβικής μυθολογίας η οποία κάνει θελήματα σε άλλους κόσμους για τη θεά Φρίγκα και ιππεύει το ιπτάμενο, ικανό να βαδίζει στη θάλασσα άλογο Χόφβαρπνιρ ("Hófvarpnir", αρχαία σκανδιναβικά: «αυτός που πετάει τις οπλές του τριγύρω», «αυτός που πετάει τις οπλές του», ή «αυτός που κλωτσάει τις οπλές του».). Η Γκνα και ο Χόφβαρπνιρ αναφέρονται στην "Πεζή Έντα", η οποία γράφηκε τον 13ο αιώνα από τον Σνόρρι Στούρλουσον. Έχουν προταθεί ακαδημαϊκές θεωρίες για την Γκνα ως «θεά της πληρότητας» και ως πιθανή ανάλογο της "Fama" (Φήμη) της ρωμαϊκής μυθολογίας. Ο Χόφβαρπνιρ και το οκτάποδο άλογο Σλέιπνιρ έχουν αναφερθεί ως παραδείγματα υπερβατικών αλόγων στη σκανδιναβική μυθολογία.
Στέργιος Νταούτης

Ο Στέργιος Νταούτης ή καπετάν Περήφανος ήταν σημαντικός Έλληνας Μακεδονομάχος οπλαρχηγός από το Άνω Σέλι Ημαθίας.
Α.Γ.Ε. Βοιωτίας

Η Αθλητική Γυμναστική Ένωση Βοιωτίας, επίσης γνωστή ως Α.Γ.Ε. Βοιωτίας, είναι Ελληνικός σύλλογος στίβου, με έδρα την πόλη της Θήβας, στη Βοιωτία. Ιδρύθηκε το 1998, και στην πρόσφατη ιστορία της έχει πολλές διακρίσεις και συμμετοχές όλων των ηλικιών σε Πανελλήνια Πρωταθλήματα, Βαλκανικούς Αγώνες, Μεσογειακούς Αγώνες, Ευρωπαϊκά και Παγκόσμια Πρωταθλήματα, και Παγκόσμιους Στρατιωτικούς Αγώνες. Έδρα του συλλόγου είναι το Δημοτικό Στάδιο Θήβας, στη Θήβα και το Δημοτικό Στάδιο Αλιάρτου, στην Αλίαρτο.

Η μεγαλύτερη επιτυχία της Α.Γ.Ε. Βοιωτίας είναι ο αθλητής στον Ακοντισμό, Σπύρος Λεμπέσης, ο οποίος είχε πολλές επιτυχίες με το σύλλογο της Βοιωτίας μέχρι και το 2011, όπου και πήρε μεταγραφή στον Μ.Ε.Α.Σ. Τρίτων Θεσσαλονίκης. Ο Σπύρος Λεμπέσης που καταγεται από το Μαυρομμάτι, συμμετείχε στους 30ους Θερινούς Ολυμπιακούς Αγώνες που διεξήχθησαν στο Λονδίνο, κατακτώντας την 7η θέση με επίδοση 81.91.
Κωνσταντίνος Τσιούλκας

Ο Κωνσταντίνος Τσιούλκας (1845-1915) ήταν Έλληνας εκπαιδευτικός και συγγραφέας καταγόμενος από τη Δυτική Μακεδονία.
Βιβλιοθήκη του Κέλσου

Η Βιβλιοθήκη του Κέλσου είναι αρχαίο μνημείο στην Έφεσο.
Βούλα Παπαχρήστου

Η Βούλα Παπαχρήστου (Αθήνα, 17 Απριλίου 1989) είναι Ελληνίδα αθλήτρια του άλματος εις τριπλούν. Έχει κερδίσει δύο χρυσά μετάλλια στο Ευρωπαϊκό Πρωτάθλημα κάτω των 23 ετών και εκπροσώπησε την Ελλάδα στο Παγκόσμιο Πρωτάθλημα Ανοιχτού Στίβου 2011. Αφαιρέθηκε η συμμετοχή της στην Ελληνική Ολυμπιακή Ομάδα για τους Θερινούς Ολυμπιακούς Αγώνες του 2012 από την Ελληνική Ολυμπιακή Επιτροπή, έπειτα από σχόλιο που έκανε στον δικτυακό τόπο κοινωνικής δικτύωσης Twitter.
Μαρία Σαράφογλου

Η Μαρία Σαράφογλου (γεννηθείσα στις 17 Ιουνίου 1977) είναι Ελληνίδα δημοσιογράφος και παρουσιάστρια της τηλεόρασης.